Мәктәпкә әзерлек төркемендә математика өлкәсеннән дәрес конспекты

“Сәяхәт”

Максат: ел фасыллары, атна көннәрен ныгыту; 1 дән 10 кадәр саннарның ике кечкенә саннан килеп чыгу ысулларын белшн таныштыру; арифметик мәсәлләр һәм мисаллар чишүне ныгыту,хәреф таный белүләре өстендә эш, дәфтәр битендә ориентлашырга, графический диктант язырга өйрәтүне ныгыту

**Тәрбияләү максаты:**

* Мөстәкыйльлек тәрбияләү,
* Уку материалын аңлау һәм мөстәкыйль үтәү,

**Балалар белән алдан эшләнгән эш:**

* Лоик мәсәләләр һәм мисаллар чишү,
* 10 кадәр булган саннарның ике кечкенә сан белән килеп чыгышын карау,
* графический диктантлар язу
* хәрефләр танырга өйрәтү

**Методик алымнар:**

* уен (сюрпризный момент)
* күрсәтмәле (иллюстрацияләр куллану)
* сүзле (кабатлау, сораулар бирү, мөстәкыйль җаваплар)
* мактау, анализ ясау

**Җиһазлар:** магнитофон, туп, интерактив такта, саннар һәм хәрефләр язылган карточкалар, шакмаклы дәфтәрләр.

**Дәрес барышы**

Тәрб: Исәнмесез , балалар. Бүген безнең төркемгә “Математика “ иленнән серле хат килгән. Әйдәгез хатны ачып укыйк, игътибар белән тыңлагыз.

Хат.

Кадерле балалар! Мин сезне “Тылсымлы” утрауга сәяхәткә чакырам. Утраулар гади генә тугел, алар моңҗизалы. Уңышлар сезгә!. Тылсымчы.

Тәрб: балалар сез тылсымлы сәяхәткә барырга телисезме? Ә без нәрсә белән сәяхәт итәрбез икән? Моны белер өчен безгә буталган саннарны тәртип буенча куярга кирәк.

( Өстәлдә 1 дән 7 кадәр буталган саннар 1әм хәрефләр язылган карточкалар ята. Хәрефләр карточкаларының уң почмагында саннар язылган. Шул хәрефләрне саннарга туры китереп сәяхәткә бара торган транспорт исемен табалар. )

|  |  |  |  |  |  |  |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| К | О | Р | А | Б | Л | Ь |

Тәрб: балалар без сезнең белән корабльдә сәяхәт итәчәкбез. Хәзер барыгыз да үз урыннарыгызга утырабыз, юлга кузгалабыз. (диңгез тавышы)

Тәрб: балалар без беренче утрауга килеп җиттек. Бу утрауның исеме “Аңла” дип атала. Утрауда 6 санынын ничек килеп чыгу ысулларын табырга кирәк. ( мольберт тактада таблица ясала , буш шакмакларга балалар 6 санынын килеп чыгу ысулларын язалар)

|  |  |
| --- | --- |
| 1 | 5 |
| 2 | 4 |
| 3 | 3 |
| 4 | 2 |
| 5 | 1 |
| 6 | 0 |

Тәрб: булдырдыгыз балалар. Биремне дөрес үтәдек, сәяхәтебезне дәвам итәбез (диңгез тавышы)

Тәрб: икенче утрауга якынлашабыз. Бу утрау “Уйла” дип атала. Утрауда кызыклы мәсәләр бар, безгә аларны чишәргә, чишелешен тактада язып барырга кирәк. (тәрбияче баларны чакыра, балалар чишелешне тактада язып баралар)

Мәсәләләр:

1. Өстәлдә 3 алма ята, бер алманы урталай кисәләр. Өстәлдә ничә алма калды (3)

2. әби оныкларына 3 шарф һәм 6 бияләй бәйләгән. Әбинең барысы ничә оныгы бар? (3)

3. чыршы төбендә 4 гөмбә үсеп утыра. Яңгып явып үтә һәм шулар янына тагын 2 гөмбә үсеп чыга. Чыршы төбендә барлыгы ничә гөмбә үсә. 4+2=6

4. каенда 5 алма үсеп утыра. Каты җил чыгып каеннан 3 алма өзелеп төшә. Каенда ничә алма кала? (каенда алма үсми)

Тәрб: бу биремнәрне дә үтәдек. Юлыбызны дәвам итик. Балалар диңгезне томан басып алды. Бу томанны тарату өчен әйдәгез түгәрәккә басын уйнап алыйк.

( тәрбияче сораулар биреп балаларга туп бирә, балалар сорауга җавап биреп тупны кире тәрбиячегә кайтара)

Сораулар:

* буген атнаның нинди көне?
* кичә атнанын нинди көне иде?
* иртәгә антанын нинди көне була ?
* яз фасылының беренче ае ничек атала ?
* җәй айларын әйтеп кит
* дүшәмбе белән чәршәмбе арасында нинди атна көне бар?
* Ике тычканнын ничә колагы бар?
* Өч песинең ничә койрыгы бар?

Тәрб: Афәрин. Сез барлык сорауларгага да дөрес җавап бирдегез, томан да таралды. Юлыбызны дәвам итәбез. ( дингез тавышы)

Тәрб: өченче утрауга якынлашабыз. Бу утрау “ Кушу- алу утравы дип атала. Бу утрауда мисаллар язылган. Әммә мисалларнын кирәкле тамгалары югалган. Безгә мисалларны чишеп, кирәкле тамгаларны куярга кирә. (+ һәм -)

6 4=2 7 1=8 6 3=9

3 3=6 5 5=10 2 2=4

7 4=3 5 4=1 8 4=4

( балалар алдан язылган мисалларга кирәкле тамганы куеп мисалларны чишәләр)

Тәрб: булдырдыгыз балалар. Өченче утрауны артта калдырып юлыбызны дәвам итәбез. (диңгез тавышы)

Тәрб: менә сонгы утрауга да килеп җиттек. Бу утрауга туктау җиңел түгел. Аны кемдер бик нык саклый. Кем саклаганын белер өчен , безгә графический диктант башкарып чыгарга кирәк. Балалар әйдәгез карандашларны алдык , ноктага карандаш очын куйдык, игътибар белн тыңлыйбыз. ( укытучы әйтеп тора, балалар башкара)

Графический диктант:

1шакмак унга, 3 шакмак өскә, 2 шакмак уңга, 1 шакмак өскә, 1 шакмак уңга, 3 шакмак аска, 6 шакмак уңга, 1 шакмак өскә, 1 шакмак уңга, 1 шакмак өскә, 1 шакмак уңга, 2 шакмак аска, 1 шакмак сулга, 4 шакмак аска, 1 шакмак сулга, 2 шакмак аска, 3 шакмак сулга, 1 шакмак өскә, 1 шакмак уңга, 1 шакмак өскә, 2 шакмак сулга, 1 шакмак аска, 1 шакмак сулга, 1 шакмак аска, 2 шакмак сулга, 1 шакмак өскә, 1 шакмак уңга, 2 шакмак өскә, 1 шакмак сулга, 1 шакмак өскә, 3 шакмак сулга, 1 шакмак өскә.

Тәрб: балалар нинди рәсем килеп чыкты? Бу утраунын да биремен үтәдек. Сез булдырдыгыз, барлык биремнәрне дәрес башкарып чыгардыгыз.( балалар белән бергә бер кул чабу)

Тәрб: балалар , сезгә кайсы утрау күберәк ошады? Ә кайсы утраудагы бирем сезгә авыр тоелды. ( балалар җавабы)

Шөгыль ахырында балалар белән графический диктант ясап чыккак эт баласына исемнәр кушу һәм аларның исемнәрен атап китү.